# 9M: Slavenation Danmark – undskyld?

**Dette modul skal give dig (modulets formål):**

* **Et grundlæggende kendskab til den transatlantiske slavehandel (opsamling på 7M og 8M)**
* **Indsigt i ’officielle undskyldninger’, samt indblik i diskussionen om, hvorvidt den danske stat officielt bør sige undskyld til efterkommere af vestindiske danske slaver.**

 

|  |
| --- |
| **Modulplan:**   1. **Tjek på Slavenation Danmark (gruppevis opsamling)** 2. **Brev til Statsministeren** 3. **Dagens historie** |

# 1. Tjek på slavenation Danmark

I skal i nedenstående grupper samle op på de spørgsmål, som I har haft for som lektie at have styr på - og som I har arbejdet med i de sidste par moduler (7M+8M).

|  |  |  |  |
| --- | --- | --- | --- |
| Emilie, Julie, Alberte, Lea | Mads-Emil, Caroline, Liva, Kasper | Sofie, Morten, Ida, Alicia | Philip, Marcus, Mads, Amanda |
| Sarah, Clara, Lærke, Asger | Jakob, Laura, Magnus, Selma |  |  |

1. I skiftes til at trække et spørgsmål (udleveres af AN): den person, der trækker spørgsmålet, skal besvare det.
2. Når personen ikke har mere at sige skal gruppen supplere/uddybe, hvis de kan: målet er at øve formidling og samlet set at opnå en bedre forståelse.
3. Når gruppen er igennem alle spørgsmål, så skal I:
   1. Tale om, hvorvidt der er nogle af spørgsmålene I vil have gennemgået i fællesskab?
   2. Dernæst forberede mindst 4 gode argumenter enten for eller imod spørgsmålet om, hvorvidt den danske stat bør sige undskyld til efterkommere af slaver i dansk Vestindien (de røde grupper finder argumenter for at sige undskyld og de grønne grupper finder argumenter imod at sige undskyld).

Vi samler op i klassen på eventuelle spørgsmål og taler om argumenter for/imod spørgsmålet om, hvorvidt Danmark bør give en officiel undskyldning for fortidens ugerninger.

|  |  |
| --- | --- |
| For | Imod |
| Den danske stat ville tage sig godt ud, det kunne give noget symbolpolitisk status  Hvis efterkommere gerne vil have en undskyldning, skal vi tage det på os og erkende det (tage skylden og hvad mister man ved at sige undskyld?)  Den danske stat vil udvise respekt for efterkommere af slaver | Afstand i tid (glidebane: hvad skal man så ikke sige undskyld for?) og nutidens mennesker på begge sider har ingen andel i det (hvem skal sige undskyld? Og til hvem?).  Historisk kontekst: det var normalt at have slaver på det tidspunkt  Man burde have sagt undskyld for længe siden, hvis man ville (dog er der en pointe med, at det først er i ”nyere” tid, at undskyldningsdebatter raser).  Handling fremfor undskyldning, dvs. gøre noget, der har en reel effekt  Det giver ikke mening at påtage sig skyld for noget man ikke har været involveret i (på trods af afstand i tid).  Man kunne vække noget problematisk ved at tage fat på det (fx kunne nogen finde på at kræve økonomisk erstatning).  En undskyldning ændrer ikke på, hvad der er sket, men det ændrer ikke fortiden. |

# 2. Brev til Statsministeren (individuelt)

Først modtager I et spændende læreroplæg om ”officielle undskyldninger”, hvorefter du individuelt skal skrive et brev til Statsminister Mette Frederiksen eller et indlæg til Politiken, hvori du:

* **Mulighed 1 (brev)**: Forklarer, hvorfor du mener, at den danske stat bør give en officiel undskyldning til efterkommere af danske slaver og det vestindiske samfund. Begrund dine holdninger.
* **Mulighed 2 (debatindlæg)**: Forklarer, hvorfor du mener, at den danske stat ikke bør give en officiel undskyldning til efterkommere af danske slaver og det vestindiske samfund. Begrund dine holdninger.
* Inddrager historiefaglig viden vdr. temaet ”Slavenation Danmark”.
* Inkluderer forslag til, hvad Mette Frederiksen bør inddrage i den ”undskyldnings-tale”, som du er overbevist om hun bør afholde på St. Croix d. 31. marts 2024 (hvis mulighed 1).
* Inddrager relevante historiefaglige begreber (hint: historiebevidsthed er fx god at have med).
* Inkluderer selvfunden materiale, der kan hjælpe din sag: fx en artikel, en video eller andet.
* Planen er, at det bedste produkt sendes afsted til Statsministeriet.

Skriv brevet nedenfor (uploades under elevfeedback inden modulets afslutning):

# 3. Dagens historie

Vi ser et lille opsamlende klip, der fortæller om, hvordan Europa koloniserede verden: <https://youtu.be/IjPS2c_4bBk> (Nationalmuseet, Youtube, 7 min.)